Liga a 2-a: Comuna Recea - Rapid , sâmbătă, ora 12:30 , Digi Sport 1

Liga 1: Viitorul - Astra, sâmbătă, ora 21:30, Digi Sport 1

Negocierile dintre Stuttgart și Leeds sunt tot mai avansate, iar românul e tentat de o nouă provocare. Primele zvonuri au apărut încă din iarnă, atunci când s-au pus problema unei mutări. La vremea respectivă, pe lângă englezi, de serviciile mijlocașului român mai erau interesate Mainz, Club America și o formație din Super League din China. Maxim, al cărui contract cu VfB Stuttgart expiră în 2019, a bifat 25 de apariții în sezonul trecut din 2Bundesliga, când a marcat de cinci ori și a contribuit decisiv la alte șapte reușite.

"Românul a admis că s-ar putea să îşi facă bagajele şi să plece de la Stuttgart", au notat în urmă cu ceva timp ziarele din Anglia. Jurnaliștii britanici scriu că Maxim poate semna cu Leeds chiar în această vară, singurul impediment fiind salariul destul de mare pe care internaționalul român îl cere. Acest aspect s-ar putea rezolva totuşi, în condiţiile în care Leeds vrea neapărat să atace promovarea sezonul viitor. În acest an au terminat pe locul 7.

Maxim se află din ianuarie 2013 la Stuttgart, care l-a transferat de la Pandurii în schimbul a 1,5 milioane de euro. Internaționalul român nu s-a ridicat însă prea des la nivelul aşteptărilor germanilor: a adunat 112 meciuri şi a înscris 15 goluri pentru Stuttgart. În actualul sezon, Alexandru Maxim a avut prestaţii modeste, dar în ultima perioadă şi-a revenit, reuşind câteva meciuri de excepţie.

Unul dintre oficialii clubului Stuttgart, Jan Schindelmeiser, a apreciat schimbarea de atitudine a românului, care, iată, demonstrează că poate aduce acel plus, cerut mai ales de la străini, în jocul echipei. ”Am spus încă de acum câteva săptămâni că avem nevoie de el şi iată că a confirmat. A lăsat impresia că este în formă, proaspăt şi că poate alerga”, a comentat Jan Schindelmeiser, directorul sportiv al lui VfB Stuttgart.

Evoluțiile din ultimul timp nu au fost întâmplătoare iar acest fapt este certificat de însuși antrenorul lui VfB, Wolf Hannes. ”O poveste frumoasă! Nu l-am neglijat niciodată şi cred că a simţit asta. Atitudinea lui exemplară i-a deschis uşa din nou”, a precizat antrenorul Wolf Hannes.

Etichete:

,

,

,

,

,

,